
Narva Linnavalitsuse 25.05.2016.a korralduse nr 649-k 

„Narva Linna Arhitektuuri- ja Linnaplaneerimise Ameti poolt Joaoru Rannahoones aadressil Linnuse 2 osutatavate tasuliste teenuste hinnakirja kehtestamine“
kehtetuks tunnistamine
1. Asjaolud ja menetluse käik


25.05.2016.a Narva Linnavalitsuse korraldusega nr 649-k on kinnitatud Narva Linna Arhitektuuri- ja Linnaplaneerimise Ameti poolt Joaoru Rannahoones aadressil Linnuse 2 osutatavate tasuliste teenuste hinnakiri.
14.12.2016.a korraldusega nr 1365-k võeti Narva Linnavalitsuse istungil vastu otsus

SA-le Narva Linna Arendus linnavara tasuta kasutusse andmise kohta. Sellega rannahoone Linnuse tn. 2 on antud SA-le Narva Linna Arendus alates 01.01.2017.a tähtajatult tasuta kasutusse. Samuti SA-l Narva Linna Arendus on õigus tasu eest kasutusse anda tema kasutuses olevad rannahoone ruume ning osutada tasulisi teenuseid.

Kuna alates 01.01.2017.a rannahoones aadressil Linnuse 2 osutatavate tasuliste teenuste korraldamisega Narva Linna Arhitektuuri- ja Linnaplaneerimise Amet ei tegele, tuleb kehtetuks tunnistada Narva Linnavalitsuse 25.05.2016.a korralduse nr 649-k «Narva Linna Arhitektuuri- ja Linnaplaneerimise Ameti poolt Joaoru Rannahoones aadressil Linnuse 2 osutatavate tasuliste teenuste hinnakirja kehtestamine».

2. Õiguslikud alused


Vastavalt haldusmenetluse seaduse § 68 lõikele 2 haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.


3. Otsus


Tunnistada Narva Linnavalitsuse 25.05.2016.a korraldus nr 649-k „Narva Linna Arhitektuuri- ja Linnaplaneerimise Ameti poolt Joaoru Rannahoones aadressil Linnuse 2 osutatavate tasuliste teenuste hinnakirja kehtestamine“ kehtetuks. 

4. Rakendussätted


4.1. Korraldus jõustub seaduses ettenähtud korras.


4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemisest arvates.

